Source: https://pravnapraksa.si/LITE/Kazalo.aspx?Src=zNblVXQY1zSI0YqaH4aXVo6XMfILfOITPQlbHPCakQg599IyTBqeQrj3Cci/j6gVwPfYxV0CaIc=
Timestamp: 2019-12-10 18:37:58+00:00
Document Index: 3666535

Matched Legal Cases: ['sodišče ', 'Sodišče ', '§ 240', 'Sodišče ', '§ 8', 'Sodišče ', 'Sodišče ', 'Sodišče ', 'Sodišče ', 'sodišče ', 'sodišče ', 'Sodišče ', 'Sodišče ']

Vlaganje pritožb na ESČP po 1. januarju 2014
Maja Smrkolj, 9.1.2014
Maja Smrkolj, Pravna praksa, 1/2014S prvim januarjem 2014 se začne uporabljati spremenjeni 47. člen Poslovnika Evropskega sodišča za človekove pravice (ESČP), ki določa strožje zahteve glede formalnosti pri vlaganju pritožb na ESČP, na katere je treba opozoriti pritožnike in njihove zastopnike.
Petodstotni prag za vstop v Evropski parlament v neskladju z nemško ustavo
Maja Smrkolj, 24.11.2011
Maja Smrkolj, Pravna praksa, 45/20112 BvC 4/10, 2 BvC 6/10 in 2 BvC 8/10, sodba z dne 9. septembra 2011 Drugi senat nemškega Zveznega ustavnega sodišča je v postopku pritožbe preizkusa volitev odločil, da je petodstotni prag za vstop v Evropski parlament, kot ga predpisuje nacionalna zakonodaja, v nasprotju z nemško ustavo.
Pristop EU k Evropski konvenciji o človekovih pravicah
Maja Smrkolj, 8.9.2011
Maja Smrkolj, Pravna praksa, 34/2011Sredi julija je neformalna skupina Usmerjevalnega odbora za človekove pravice pri Svetu Evrope objavila končno različico osnutka pravnih instrumentov, ki naj bi uredili pristop Evropske unije (EU) k Evropski konvenciji o človekovih pravicah (EKČP) - Osnutek sporazuma o pristopu Unije k EKČP, osnutek dopolnila k Pravilom Odbora ministrov v zvezi z nadzorovanjem izvrševanja sodb ter pogojev prijateljskih poravnav in osnutek pojasnil k sporazumu. Dokumenti bodo, če jih bodo potrdili tudi politični organi Sveta Evrope, njegovih držav članic in EU, dokončno uresničili dolgo pričakovani pristop EU k EKČP.
Še o varnostnem ukrepu zadržanja po preteku kazni
Maja Smrkolj, 7.7.2011
Maja Smrkolj, Pravna praksa, 26/2011Potem ko je v začetku maja nemško zvezno ustavno sodišče (Bundesverfassungsgericht) ob upoštevanju predhodnih sodb Evropskega sodišča za človekove pravice (ESČP) ugotovilo neustavnost zakonske ureditve varnostnega ukrepa zadržanja nevarnih storilcev kaznivih dejanj iz razlogov varnosti v priporu po preteku zaporne kazni oziroma preventivnega pripora (nem. Sicherheitsverwahrung), je o spornem ukrepu vnovič odločalo ESČP.
Zaporna kazen ni ukrep v podporo učinkovite odstranitve nezakonitih priseljencev
Maja Smrkolj, 2.6.2011
Maja Smrkolj, Pravna praksa, 21/2011V nujnem postopku predhodnega odločanja v skladu s 104.b členom svojega poslovnika je Sodišče EU odločilo, da je zaporna kazen kot sankcija za kršitev odredbe o zapustitvi ozemlja in s tem za nezakonito prebivanje državljana tretje države na ozemlju države članice v nasprotju z Direktivo 2008/115/ES o skupnih standardih in postopkih v državah članicah za vračanje nezakonito prebivajočih državljanov tretjih držav.
Prisilno vbrizgavanje nevroleptikov - poseg v temeljne pravice
Maja Smrkolj, 12.5.2011
Maja Smrkolj, Pravna praksa, 18/2011Drugi senat nemškega zveznega ustavnega sodišča (Bundesverfassungsgericht) je odločil, da je v neskladju z ustavo določba zakona zvezne dežele Porenje-Pfalška (Rheinland-Pfalz) o izvršitvi obveznih varnostnih ukrepov (Maßregelvollzugsgesetz - MVollzG), ki je precej na splošno omogočal, da se v namene prisilnega zdravljenja določene metode zdravljenja uporabi tudi proti volji osebe.
Kazenska obsodba zaradi blokade ceste v znak protesta v neskladju z ustavo
Maja Smrkolj, 21.4.2011
Maja Smrkolj, Pravna praksa, 15-16/2011Zbor treh sodnikov prvega senata nemškega Zveznega ustavnega sodišča (Bundesverfassungsgericht) je odločil, da je kazenska obsodba zaradi blokade ceste s sedenjem v znak protesta na podlagi določil o prisiljenju poseg v pritožnikovo svobodo zbiranja iz prvega odstavka 8. člena nemške ustave (Grundgesetz). Ni pa kot neskladne z ustavo in prepovedjo uporabe analogije zavrnil tudi prakse Zveznega vrhovnega sodišča (Bundesgerichtshof), da se kot kazniva na podlagi določbe o prisiljenju iz § 240 nemškega kazenskega zakonika obravnavajo dejanska stanja, pri katerih ni storilec tisti, ki uporabi oziroma zagrozi s silo, temveč do uresničitve dejanskega stanja prisile pride šele prek storilčevega vplivanja na drugo osebo (t. i. Zweite-Reihe-Rechtsprechung - sodna praksa druge vrste).
Predlog nove madžarske ustave - vrh ledene gore spornih reform vladajoče stranke
Maja Smrkolj, 14.4.2011
Maja Smrkolj, Pravna praksa, 14/2011Vse od absolutne, več kot dvotretjinske zmage desnosredinskega Fidesza na madžarskih parlamentarnih volitvah aprila lani evropska javnost z vse večjo zaskrbljenostjo spremlja reforme, ki se jih je lotila nova vlada. Ta v prvi polovici tega leta predseduje tudi Evropski uniji. Skrb vzbujajoče poteze Fidesza, na čelu z njegovim predsednikom, premierjem Viktorjem Orbánom, se kar vrstijo.
Stoletna pivovarska vojna se nadaljuje
Maja Smrkolj, Pravna praksa, 14/2011Sodišče EU je pri obravnavanju pritožbe zoper odločitev splošnega sodišča vnovič odločalo o več kot sto let starem sporu o izključni rabi imen Budweiser in Bud med ameriško družbo Anheuser-Busch in češko družbo Bud?jovický Budvar. Tokrat je šlo za razlago četrtega odstavka 8. člena Uredbe Sveta (ES) št. 40/94 o znamki Skupnosti, ki je bila spremenjena z Uredbo Sveta (ES) št. 42272004.
Za pravno priznanje spremembe spola ni več potreben operativni poseg
Maja Smrkolj, 7.4.2011
Maja Smrkolj, Pravna praksa, 13/2011Med ustavnimi pritožbami, o katerih je letos odločilo nemško ustavno sodišče, je omembe vredna tudi odločitev prvega senata o neskladnosti § 8 (1) tč. 3 in 4 nemškega zakona o transseksualnih osebah, ki določa pogoje za pravno priznanje spremembe spola z ustavo (Grundgesetz).
Sodba v postopku zoper profesorja Weilerja
Maja Smrkolj, 17.3.2011
Maja Smrkolj, Pravna praksa, 10/2011Pred natančno enim letom je bilo v Pravni praksi objavljeno poročilo o tem, da je eden od najbolj znanih mednarodnih in evropskih pravnikov profesor Joseph Weiler v Franciji obtožen razžalitve, ker na zahtevo izraelske profesorice, avtorice monografije o pravilih postopka pred mednarodnimi kazenskimi sodišči, s spletnega portala (globallawbooks.org) ni umaknil kratke recenzije njene knjige, ki jo je napisal ugledni nemški profesor Thomas Weigend. Po mnenju avtorice Karin Calvo Goller naj bi jo objavljena recenzija žalila ter je povzročila škodo njenemu poklicnemu ugledu in akademskemu napredovanju.
Sodišče za evropske patente in patente Skupnosti v neskladju s pravom EU
Maja Smrkolj, Pravna praksa, 10/2011Sodišče EU je v mnenju v zvezi z osnutkom sporazuma o Sodišču za evropske patente in patente Skupnosti (SP) odločilo, da bi bilo z načrtovano vzpostavitvijo SP ogroženo načelo enotne razlage prava EU. S tem je Sodišče vnovič potrdilo, da je zgolj samo, v sodelovanju z nacionalnimi sodišči, pristojno za končno odločanje o uporabi in razlagi prava EU.
Zakonske omejitve pri pridelovanju gensko spremenjenih rastlin potrjene
Maja Smrkolj, 9.12.2010
Maja Smrkolj, Pravna praksa, 48/2010Prvi senat nemškega Zveznega ustavnega sodišča je potrdil tako formalno kot tudi materialno skladnost nemškega Zakona o urejanju genske tehnologije (Gesetz zur Regelung der Gentechnik - GenTG) z nemško zvezno Ustavo (temeljni zakon - Grundgesetz - GG). Sodba pomeni tudi zmago okoljevarstvenih aktivistov in potrjuje zadržan ter previden odnos nemške družbe do pridelovanja gensko spremenjenih kultur.
Izgon državljana EU iz države njegovega prebivališča zaradi javne varnosti
Maja Smrkolj, 2.12.2010
Maja Smrkolj, Pravna praksa, 47/2010Veliki senat Sodišča EU je s sodbo v zadevi za izdajo predhodne odločbe podal razlago načina določitve desetletnega obdobja prebivanja v državi članici, ki državljana druge države članice varuje pred izgonom iz države njegovega prebivališča, in razlago pojma resni oziroma nujni razlogi javne varnosti iz Direktive 2004/38/ES o pravici državljanov EU in njihovih družinskih članov do prostega gibanja in prebivanja na ozemlju držav članic.
Zaračunavanje pristojbine za zasebno razmnoževanje avtorskih del poslovnim subjektom v neskladju z evropskim pravom
Maja Smrkolj, 11.11.2010
Maja Smrkolj, Pravna praksa, 44/2010Sodišče EU je s sodbo v zadevi za izdajo predhodne odločbe pritrdilo slovenski generalni pravobranilki Trstenjakovi, ki je v svojih, v tisku precej odmevnih, sklepnih predlogih maja letos Sodišču predlagala, da pavšalno zaračunavanje pristojbine za zasebno razmnoževanje ob nakupu opreme za razmnoževanje in nosilcev, ki so povezani z digitalnim reproduciranjem, ni v skladu s pravom EU, če so uporabniki te opreme poslovni subjekti.
Pravico do odmora za dojenje imajo tudi očetje
Maja Smrkolj, 7.10.2010
Maja Smrkolj, Pravna praksa, 39/2010Na podlagi prava Evropske unije pravice do t. i. odmora za dojenje nimajo le matere, temveč v vseh primerih tudi očetje, je v najnovejši odločitvi poudarilo Sodišče.
Spravljivi toni iz Karlsruheja
Maja Smrkolj, 22.9.2010
Maja Smrkolj, Pravna praksa, 34/2010Vse od 30. junija lani, ko je nemško Zvezno ustavno sodišče v sodbi v zadevi Lizbonska pogodba zelo odločno začrtalo sprejemljive meje nadaljnje integracije EU, si pridržalo končno presojo skladnosti delovanja EU in njenih organov z načeloma subsidiarnosti in dodeljenih pristojnosti ter načelom spoštovanja t. i. neodtujljive ustavne identitete ZR Nemčije, strokovna javnost pozorno spremlja, kako bo nemško Ustavno sodišče odločilo v primerih, ki bi se dejansko lahko gibali na meji zanj še sprejemljivega. Pri tem je bila pozornost usmerjena predvsem v to, ali si bo upalo resno izzvati Sodišče EU. Prvo sodbo smo dočakali marca letos, ko so ustavni sodniki (za razliko od sodbe iz lanskega junija) vendarle prvič izrecno potrdili pripravljenost, da v prihodnje Sodišču EU postavijo predhodno vprašanje, drugo pa to poletje, ko so odločili še v zadevi Honeywell.
Razmerje med transparentnostjo evropske uprave in varstvom osebnih podatkov
Maja Smrkolj, 8.7.2010
Maja Smrkolj, Pravna praksa, 27/2010Članek iz revije Pravna praksa.
Še o mejah enostranskega delovanja držav članic v zvezi z mednarodnimi sporazumi
Maja Smrkolj, 6.5.2010
Maja Smrkolj, Pravna praksa, 18/2010Potem ko je Sodišče EU lani t. i. doktrino AETR1 o obsegu zunanjih pristojnosti tedaj še ES razširilo na prepoved enostranskih dejanj držav članic, ki bi vodila v sprejem novih mednarodnih pravil, čeprav ta ES ne bi neposredno zavezovala, bi pa bila sprejeta na področju, ki je v njeni izključni pris...
2014(1) 2011(16) 2010(11) 2009(7)
2008(9) 2007(4) 2006(5)
Smrkolj Maja